stanford-oval/wikipedia huggingface dataset:
Lännenpiippukukka

| Lännenpiippukukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Piperales
Heimo::  Piippukukkakasvit Aristolochiaceae
Suku::  Piippukukat Aristolochia
Laji::  macrophylla
Kaksiosainen nimi
 Aristolochia macrophylla  Lam. 
Katso myös
   Lännenpiippukukka Wikispeciesissä   Lännenpiippukukka Commonsissa 
Infobox OKVirheellinen NIMI-arvo: 
Aristolochia macrophylla
Lännenpiippukukka eli lännenpiippuköynnös eli piippuköynnös (Aristolochia macrophylla) on puutarhojen koristeköynnös, joka suurten lehtiensä ja nopean kasvunsa ansiosta sopii hyvin seinää peittäväksi kasvustoksi kosteahkoon ja ravinteikkaaseen maahan varjoisalla paikalla. Koristearvo on isoissa tummanvihreissä lehdissä, sillä kukat ovat pienet ja jäävät yleensä lehtien peittoon. Lännenpiippukukka menestyy Etelä- ja Keski-Suomessa.
Lännenpiippukukka kasvaa 7 metriä pitkäksi. Sitä suositellaan aurinkoisiin ja puolivarjoisiin kasvupaikkoihin.
Piippuköynnöksen varsin vaatimaton kukinto.
Aiheesta muualla

Suomen Lajitietokeskus: Lännenpiippukukka – Aristolochia macrophylla
Lysøysund

| Lysøysund |
| --- | --- |

 Lysøysund
 Koordinaatit: 63°53′01″N, 9°51′52″E 
Valtio:  Norja
Lääni:  Trøndelag
Kunta:  Ørland
Pinta-ala:  
 – Maa:  0,4 km²
Väkiluku (2023):  261
 – Väestötiheys:  652,5 as./km²
Infobox OKVirheellinen NIMI-arvo: 
Lysøysund on taajama Ørlandin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 261 vuonna 2023.
Lännenpunaorava

| Lännenpunaorava |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Alaheimo::  Sciurinae
Suku::  Punaoravat Tamiasciurus
Laji::  douglasii
Kaksiosainen nimi
 Tamiasciurus douglasii  Bachman, 1839 

Alalajit
 T. d. douglasii  T. d. mollipilosus 
Katso myös
   Lännenpunaorava Wikispeciesissä   Lännenpunaorava Commonsissa 
Infobox OKNimi-testi OKIUCN-testi OK: 
Lännenpunaorava (Tamiasciurus douglasii) on oravien (Sciuridae) heimoon kuuluva jyrsijälaji. Lajia tavataan havumetsistä, missä sen ravintoa ovat männyn siemenet. Lännenpunaoravaa tavataan Yhdysvalloista sekä Kanadasta.
Aiheesta muualla

Laji.fi: Lännenpunaorava (Tamiasciurus douglasii)
ITIS: Tamiasciurus douglasii (englanniksi)
University of Michigan, Animal Diversity Web (ADW): Tamiasciurus douglasii, Douglas's squirrel (englanniksi)
Liskoihmiset

| Liskoihmiset |
| --- | --- |
 Eräs näkemys reptiliaaneista.
Ominaisuudet
Muut nimet:  Reptiliaanit, Liskot, Drakonialaiset
Tuntomerkit:  Ihmisen kaltaiset vartalot, suomuinen iho, kolmesormiset kädet
Esiintyminen:  Havaintoja on tullut kaikkialta maailmasta
Voimat:  Kyky muuttua ihmisen näköiseksi ja kuuloiseksi
Kansanperinne
Kansanperinteen alkuperä:  Havainnot muinaisista ajoista nykyaikaan
Samanlaiset olennot:  Harmaat, Avaruusolennot
Suhteet
Infobox OKNimi-testi OK: 
Liskoihmiset, liskot tai reptiliaanit ovat mytologiassa ja scifi-kirjallisuudessa esiintyvä uskomus tai fantasia, jonka mukaan jotkut ihmiset ovat todellisuudessa liskoja. Erään muunnelman mukaan maailmaa hallitsevat ulkoavaruudesta tulleet liskojen kaltaiset avaruusoliot, jotka voivat ottaa ihmisen hahmon.
Esimerkkejä

Väitteitä liskojen ja ihmisten keskinäisestä muodonmuutoksesta on esitetty useaan kertaan. Niissä joko ihminen on muuttunut liskon hahmoiseksi tai liskot/liskoihmiset muuttuneet ihmishahmoisiksi.
Esimerkkejä > Muhammed

Joseph Schachtin mukaan Ibn Hanbali ja eräät  klassiset hadith-kokoelmat ovat välittäneet tiedon, jonka mukaan profeetta Muhammed kielsi syömästä liskoja. Muhammed varoitti, että liskot saattavat kuulua kadonneeseen heimoon, joka oli muuttunut eläimiksi. Tarina sisältyy muiden ohella kokoelmaan Sahih Muslim.
Esimerkkejä > Robert E. Howard

Scifi- ja fantasiakirjailija Robert E. Howardin vuonna 1929 julkaisema novelli Varjojen valtakunta (The Shadow Kingdom) kertoo liskoihmisistä. Howard käytti novellin innoittajana teosofista uskomusta maailmaa aiemmin hallinneista roduista.
Esimerkkejä > David Icke

David Icke, entinen jalkapalloilija ja nykyinen kirjailija toi liskoihmiset laajaan julkisuuteen 1990-luvulla. Icken mukaan suurin osa maailman valtiojohtajista on ulkoavaruudesta peräisin olevia liskoihmisiä. Icken väitteet ovat herättäneet huomiota paitsi eriskummallisuuden vuoksi, myös siksi, että Icke on kuuluisa jalkapalloilija ja BBC:n urheilutoimittaja. Hän yhdisti supersalaliittoteoriaansa valtavan määrän aiempia väitteitä korvaten niissä esiintyneet juutalaiset liskoihmisillä. Icke väitti liskoihmissalaliiton sekaantuneen World Trade Centerin tuhoon, Prinsessa Dianan kuolemaan, juomaveden fluoraamiseen, Columbinen verilöylyyn, kemikaalivanojen tuottamiseen ja presidentti John F.  Kennedyn murhaan.
Trinity Laban Conservatoire of Music and Dance

| Trinity Laban Conservatoire of Music and Dance |
| --- | --- |

Perustettu:  2005 -Trinity College of Music ja Laban Dance Centre yhdistyivät vuonna 1872 – Trinity College of Music perustettiin
Tyyppi:  Konservatorio
Säätiön varat:  22.7 miljoonaa
Opiskelijoita:  1,175 (2019/20)
Sijainti:  Lontoo,  Iso-Britannia
Osoite:  King Charles Court, Old Royal Naval College, Greenwich, London, SE10 9JF, London, UK
Sivusto:  https://www.trinitylaban.ac.uk
Trinity Laban Conservatoire of Music and Dance on musiikin ja tanssin konservatorio Lontoossa, Englannissa. Se perustettiin vuonna 2005 kun kaksi vanhempaa oppilaitosta - Trinity College of Music ja Laban Dance Center yhdistyivät. Konservatoriossa opiskelee 1,175 (2019/20) opiskelijaa kolmella kampuksella: Greenwich (Trinity), Deptford ja New Cross (Laban).
Musiikki

Trinity College of Musicin perusti pastori Henry George Bonavia Hunt Lontoon keskustaan vuonna 1872 kirkkomusiikin opetuksen parantamiseksi. Oppilaitos aloitti toimintansa kirkon kuoroseurana nimeltään Church Choral Society, jonka monipuoliseen toimintaan sisältyivät kuorolaulutunnit ja kirkkomusiikin opetus. Gladstone oli varhainen kannattaja koulun alkuvuosina. Vuotta myöhemmin, vuonna 1873, oppilaitoksesta tuli Lontoon kirkkomusiikin korkeakoulu, the College of Church Music, London. Vuonna 1876 korkeakoulu rekisteröitiin uudella nimellä, Trinity College London. Aluksi vain miesopiskelijat saivat osallistua opetukseen ja heidän täytyi olla Englannin kirkon jäseniä.
Vuonna 1881 Trinity College London muutti Mandeville Placelle, Wigmore Streetin varrelle Lontoon keskustaan. Tässä sijainnissa koulu pysyi yli sadan vuoden ajan. Yliopisto otti haltuunsa myös useita naapurirakennuksia Mandeville Placessa, jotka yhdistettiin lopulta vuonna 1922 kreikkalaisen portin avulla. Tämän lisäksi tehtiin myös huomattava remontti, jonka aikana rakennettiin mm. vaikuttava portaikko ja uusi konserttisali ensimmäiseen kerrokseen. Remontista huolimatta koulun muissa osissa säilyi kuitenkin monimutkainen ulkoasu, joka heijastaa sen historiaa kolmena erillisenä rakennuksena. Rakennuksessa toimii nykyään Lontoon kauppakorkeakoulu, School of Economic Science.
Trinity muutti nykyiseen kotiinsa Greenwichiin vuonna 2001. John Webb rakensi King Charles Courtin itäsiiven osana Greenwich Palacen uudelleenrakennusta; se sulautui myöhemmin Royal Naval Hospitalin rakennukseen, jonka suunnitteli osittain Sir Christopher Wren, ja josta oli myöhemmin tullut osa Royal Naval Collegea (RNC). Rakennusten sovittaminen Trinityn käyttöön ja vuosisadan RNC-miehityksen kasvun poistaminen vaati huomattavaa kunnostusohjelmaa. Uusien harjoitustilojen rakennusvaihe paljasti rakennuksen ytimestä Tudorin palatsin muurauksia. Greenwichiin siirtymisen kokonaiskustannukset olivat 17 miljoonaa puntaa.
Musiikki > Junior Trinity

Monet yliopiston henkilökunnasta opettavat myös Junior Trinityssä, lauantaisin järjestettävässä musiikkikoulussa. Opetusta järjestetään poikkeuksellisen lahjakkaille nuorille muusikoille. Junior Trinity tarjoaa soitto- ja lauluopetusta 5–19-vuotiaille, sekä vanhemmille opiskelijoille GCSE- ja A-Level kursseja musiikissa ja musiikkiteknologiassa. Monet Junior Trinity -opiskelijat usein jatkavat musiikkiopintojaan konservatorioissa ja yliopistoissa eri puolilla maata. Trinity oli ensimmäinen musiikkikorkeakoulu, joka loi vastaavan osaston, ja monet konservatoriot ovat seuranneet Trinityn jalanjäljissä.
Musiikki > Sisäänpääsy

Musiikin ohjelmiin pääseminen vaatii koe-esiintymisiin osallistumisen. Koe-esiintymisiä järjestetään vuosittain marras-joulukuussa ja maalis- huhtikuussa. Tanssin ohjelmiin vaaditaan myös koe-esiintymisiä: Koe-esiintymisiä järjestetään Trinity Labanissa ja valituissa kohteissa ympäri Eurooppaa ja Yhdysvaltoja. Konservatorion sisäänpääsyprosentti on noin 9,9%, mikä tekee Trinity Labanista yhden valikoivimmista kouluista Isossa-Britanniassa ja Euroopassa.
Musiikki > Trinity College London

Trinity College London perustettiin vuonna 1877 Trinity College of Musicin ulkopuolisena tutkintolautakuntana. Nykyään lautakunnan kokeita suorittavat yli 60 maan opiskelijat, mikä antaa maan ulkopuolisille opiskelijoille mahdollisuuden hankkia pätevyksiä useilla eri esittävän taiteen ja taidekasvatuksen sekä englannin kielen oppimisen ja opetuksen aloilla. Trinity College London sijaitsee Blue Fin -rakennuksessa Lontoon keskustassa. Trinity College London vahvisti Trinity College of Musicin tutkintotodistuksen (GTCL) ennen kuin se korvattiin BMus- mallilla vuonna 1997.
Musiikki > Trinity College of Musicin historiallinen yhteys vapaamuurarien liikkeeseen

Trinity Collegen Loosi nro 1765 perustettiin vuonna 1878 seitsemän koulun opettajahenkilöstön toimesta. Mukana oli myös koulun perustaja, pastori Henry George Bonavia Hunt. Kaikki seitsemän olivat vapaamuurareita. Menneisyydessä vapaamuurarit olivat tärkeä, vaikkakin salainen osa oppilaitoksen elämää sekä miespuolisten henkilöstön jäsenten että opiskelijoiden keskuudessa. Trinity Collegen Loosia ei enää liitetä korkeakouluun, sillä yksikään koulun jäsen ei kuulu siihen. Sattumalta koulun suojelija, Prinssi Edward, Kentin Herttua on ollut Englannin Yhdistyneen Loosin suurmestari vuodesta 1968.
The Old Royal Naval College Thames-joen etelärannalla, pohjoisesta katsoen. Queen's House on kuvan keskiosassa ja Greenwichin kuninkaallinen observatorio näkyy taka-alalla. Etummaisena oleva rakennus on King Charles Court.
Tanssi

Laban Dance Centren perusti Manchesteriin Art of Movement Studioksi Rudolf Laban, itävaltalais-unkarilainen tanssija, koreografi ja tanssi- / liiketeoreetikko.
Vuonna 1958 koulu muutti Manchesterista Surreyn Addlestoneen ja sitten vuonna 1975 Lontoon New Crossiin, jossa se sai uudeksi nimekseen Laban Centre for Movement and Dance. Vuonna 1997 se nimettiin uudelleen Laban Centre Londoniksi. Vuonna 2002 keskus muutti uusiin tiloihin Deptfordiin ja nimettiin uudelleen Labaniksi.
Tanssi > Tiedekunta tänään

Laban tarjoaa muun muassa alempia ja ylempiä korkeakoulutukintoja (mukaan lukien siirtymäkursseja). Tanssitieteellinen tiedekunta tarjoaa myös tunteja aikuisille ja nuorille paikallisyhteisössä, mukaan lukien jatkokoulutuskeskuksessa. Vuonna 2019 oppilaitos järjesti London International Screen Dance Festival -tapahtuman.
Laban Creekside (Deptford) käsittää 13 tanssistudiota, joista kahdeksassa on balettiin soveltuvat barre-tangot. Kampuksella sijaitsee myös 300-paikkainen Bonnie Bird Theatre, pienempi studioteatteri ja tanssikirjasto. Laban Laurie Grove-kampuksella (New Crossi) on myös useita studioita ja harjoitustiloja.
Tanssi > Arkkitehtuuripalkinto

Sveitsiläisten arkkitehtien Jacques Herzogin ja Pierre de Meuronin (jotka voittivat Pritzker-palkinnon vuonna 2001 ja suunnittelivat myös Pekingin Tate Modernin ja Kansallisen stadionin vuoden 2008 olympialaisille ) suunnittelema koulun rakennus Deptfordissa voitti Stirlingin arkkitehtuuripalkinnon vuonna 2003.  Herzog ja de Meuron tekivät yhteistyötä kuvataiteilija Michael Craig-Martinin kanssa rakennuksen luomiseksi. Rakennukseen kuuluu ekotekninen katto, joka tunnetaan nimellä "ruskea katto" .
Maine

Trinity Labanin musiikin ja tanssin konservatorio on kansainvälisesti tunnustettu johtavaksi musiikki- ja tanssikoulutusta tarjoavaksi oppilaitokseksi. Koulu on sijoittunut yhdeksänneksi maailman kymmenen parhaan musiikkikoulun listalla.  Sivusto shareranks.org listasi sen 11. sijalle (77: stä) maailman parhaiden musiikkikorkeakoulujen / konservatorioiden luettelossa (maaliskuussa 2018).
The Guardian University Guide 2011 -lehdessä (julkaistu kesäkuussa 2010) Trinity Laban sijoittui seuraaviin liigataulukoihin:
Jaettu 1. sija (Warwickin yliopiston kanssa) draaman ja tanssin 87 oppilaitoksesta.
8. sija 71 musiikkilaitoksesta.
5. sija 35: stä erikoislaitosten liigataulukossa.
Merkittäviä alumneja > Musiikki

Howard Arman (conductor)
Peter Arnold (pianist)
Sir Granville Bantock (composer)
Sir John Barbirolli (conductor, CH)
Helen Bower (violinist)
Thomas Bowes (violinist)
Mairead Carlin (singer)
Edith Coates (mezzo-soprano, OBE)
Avril Coleridge-Taylor (pianist, conductor, composer)
Deva (composer, singer)
Wilberforce Echezona, musicologist
Predrag Gosta (conductor, harpsichordist)
Gavin Greenaway (composer)
Heather Harper (soprano, CBE)
Stjepan Hauser (2Cellos) (cellist)
Ilaiyaraaja (composer, singer, songwriter)
Harris Jayaraj (composer)
Albert Ketèlbey (composer)
Fela Kuti (musician, activist)
Sunny Li (pianist)
Amaal Mallik (composer, singer)
Mantovani
Cecilia McDowall (composer)
Salim Merchant (composer)
Mickey J. Meyer (composer)
Tom Misch (producer, composer, singer, guitarist)
Margaret Price (soprano, DBE)
Marcella Puppini (singer)
A. R. Rahman (composer, singer, songwriter)
Anirudh Ravichander (composer, music director, singer, songwriter, record producer, arranger, instrumentalist, conductor)
Amy Shuard (soprano, CBE)
Iyad Sughayer (pianist)
Lana Trotovšek (violinist)
Philip Turbett (bassoonist)
Barry Wordsworth (conductor)
Merkittäviä alumneja > Dance

Lea Anderson (choreographer, artistic director, MBE)
Radhika Apte (actress)
Cressida Bonas (actress)
Sir Matthew Bourne (choreographer, KBE )
Bilinda Butcher (vocalist/guitarist of My Bloody Valentine)
Anjali Jay (actress and dancer)
Aiheesta muualla

Trinity Laban Conservatoire of Music and Dance  - virallinen kotisivu
Arvostelut ja kurssit - WhatUni profiili
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Trinity Laban Conservatoire of Music and Dance
Old Royal Naval College, Queen Mary -rakennus
Trinity College of Musicin kirjasto, Mandeville Place, 1922
Laban-rakennuksen etupuoli, Deptford
Professori John Warriner, puheenjohtaja 1930–34. Otettu vuonna 1933
Käännös suomeksi
Manlio Brosio

| Manlio Brosio |
| --- | --- |
 Brosio vuonna 1967
Naton pääsihteeri
 1. elokuuta 1964 – 1. lokakuuta 1971  
Edeltäjä:  Dirk Stikker
Seuraaja:  Joseph Luns
Henkilötiedot
Syntynyt: 10. heinäkuuta 1897 Torino, Italian kuningaskunta
Kuollut: 14. maaliskuuta 1980 (82 vuotta) Torino, Italia
Tiedot
Puolue:  Italian liberaalinen puolue
Sotilaspalvelus
Palvelusmaa(t):   Italian kuningaskunta
Puolustushaara:  Italian vuoristojoukot
Taistelut ja sodat:  ensimmäinen maailmansota
Manlio Brosio (10. heinäkuuta 1897 Torino – 14. marraskuuta 1980 Torino) oli italialainen juristi, diplomaatti, poliitikko ja Naton pääsihteeri vuosina 1964–1971.
Brosio opiskeli lakia Torinon yliopistossa. Ensimmäisen maailmansodan aikana hän oli tykistön upseerina vuoristojoukoissa Italian Alpeilla. Sodan jälkeen Brosio valmistui yliopistosta vuonna 1920 ja siirtyi politiikkaan, muttei voinut osallistua ollessaan fasismin vankka vastustaja. Vuonna 1943 Brosio palasi politiikkaan, ja toimi varapääministerinä sekä vuosina 1945–1946 puolustusministerinä.
Tammikuusta 1947 joulukuuhun 1951 Brosio toimi Italian suurlähettiläänä Neuvostoliitossa, vuodesta 1952 alkaen Britanniassa, vuodesta 1955 alkaen Yhdysvalloissa ja vuosina 1961–1964 Ranskassa.
Vuosina 1964–1971 Brosio toimi Naton pääsihteerinä. Hän oli hollantilaisen Dirk Stikkerin seuraaja. Hänen seuraajansa oli puolestaan myös hollantilainen Joseph Luns.
Aiheesta muualla

Kuvia tai muita tiedostoja aiheesta Manlio Brosio Wikimedia Commonsissa
Lythrodóntas

| Lythrodóntas Λυθροδόντας |
| --- | --- |
 Lythrodóntaksen kylää.
 Lythrodóntas
 Koordinaatit: 34°56′36″N, 33°17′10″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kyläyhdyskunta
Väkiluku (2011):  3 043
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Lythrodóntas (kreik. Λυθροδόντας) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Vuoden 2011 väestönlaskennassa Lythrodóntasin väkiluku oli 3 043.
Lythrodóntaksen kylä sijaitsee Kyproksen keskiosissa noin 31 kilometriä etelään pääkaupunki Nikosiasta. Kylä on ollut olemassa viimeistään keskiajalla, ja sen uskotaan saaneen nimensä sen perustajasta tai muusta henkilöstä, jota on kutsuttu nimellä Erythrodontas (”Punahammas”). Vanhoissa kartoissa kylä esiintyy muun muassa nimimuodossa Litrodondi.
Manmohini Zutshi Sahgal

Manmohini Zutshi Sahgal (1909 – 1994) oli intialainen opiskelijajohtaja ja Intian itsenäisyyden puolesta taistelija.
Elämäkerta

Manmohini Zutshi Sahgal syntyi Allahabadissa vuonna 1909. Hänen isänsä oli Ladli Prasad Zutshi, nationalistipoliitikko Motilal Nehrun sisaruksen lapsi. Motilal Nehru oli myös järjestänyt avioliiton Ladli Prasadin ja Manmohinin äidin Lado Ranin välillä. Manmohini kasvoi Nehrujen suvun palatsissa Allahabadissa. Lapset saivat englantilaisen kasvatuksen. Poikia lähetettiin englantilaisille kouluille, ja tyttärille palkattiin yksityisopettajat. Vuonna 1917 Lado Rani muutti Lahoreen saadakseen tyttärensä lähetyskouluun. Motilal Nehrun tullessa Intian kongressipuolueen puheenjohtajaksi vuonna 1919 myös Lado Ranista ja hänen tyttäristään tuli itsenäisyyden kannattajia.
Manmohini suoritti yhdessä sisarustensa kanssa alemman ja ylemmän korkeakoulututkinnon Kinnaird Collegessa ja sittemmin hieman epätavallisesti Goverment College for Men -opistossa Lahoressa. Opistossa hän tuli tunnetuksi hyvänä väittelijänä, ja hänestä tuli Lahoren opiskelijaliiton ensimmäinen naispuheenjohtaja vuonna 1929.
Mahatma Gandhi järjesti niin sanotun suolamarssin vuonna 1930. Sen jälkeen myös Manmohini alkoi järjestää mielenosoituksia. Hän tuli toimintansa takia pidätetyksi ja tuomituksi vankilaan kolmesti. Gandhi kehotti lopulta seuraajiaan päättämään kansalaisvastarinnan. Manmohini ryhtyi tällöin vuonna 1935 Bihar Mahila Vidyapith -tyttökoulun rehtoriksi. Vielä samana vuonna hän meni naimisiin Amrit Lal Sahgalin kanssa. Pari muutti sittemmin Mumbaihin, jossa he saivat kolme lasta. Vuonna 1947 Manmohini auttoi Intian jaon vuoksi pakolaisiksi joutuneita, ja vuonna 1952 hän oli ehdolla Lok Sabhaan eli Intian parlamentin alahuoneeseen tulematta kuitenkaan valituksi.
Manmohini kuoli vuonna 1994. Hän on kirjoittanut omaelämäkerrallisen teoksen An Indian Freedom Fighter Recalls Her Life.
Manne Nurmia

Nurmia Alkon apulaisjohtajana 1950-luvulla
Veli Manne Nurmia, vuoteen 1936 Norlund (9. helmikuuta 1905 Rauma – 1. joulukuuta 1973 Helsinki) oli suomalainen kemisti, joka toimi Oy Alkoholiliike Ab:n pääjohtajana vuosina 1969–1971.
Nurmian vanhemmat olivat merikapteeni, konsuli Johan Konstantin Nordlund ja Ida Augusta Ramstedt ja puoliso vuodesta 1929 voimistelunopettaja Elli Zaida Aleksandra Söderman. Ylioppilaaksi Nurmia tuli vuonna 1922. Hän valmistui filosofian kandidaatiksi vuonna 1926 ja lisensiaatiksi 1936 ja hän väitteli filosofian tohtoriksi 1937 sokerikemian alalta.
Nurmia toimi Mäntän työväenopiston johtajana 1929–1931, biokemiallisen tutkimuslaitoksen assistenttina ja yliassistenttina 1931–1937, Alkon kemistinä 1937–1938 ja osastopäällikkönä 1939–1952. Hän oli Alkon apulaisjohtaja 1952–1954, kaupallinen johtaja vuodesta 1954, johtokunnan jäsen vuodesta 1956, pääjohtajan varamies vuodesta 1959 ja pääjohtaja 1969–1971. Hän oli myös Yhtyneiden Ravintoloiden johtokunnan puheenjohtaja. Lisäksi hän oli Suomen Kemistilehden päätoimittaja 1938–1943.
Helmikuussa 1967 Nurmia kommentoi alkoholiriippuvuutta sanoen: "muutoin olen sitä mieltä, että kun rappioalkoholistit haluavat juoda itsensä tentulla kuoliaiksi, niin miksei heidän anneta tehdä sitä? Se olisi ainoa palvelu, minkä he voisivat tehdä yhteiskunnalle." Lausunnosta tehtiin eduskuntakysely.
Magnús Blöndal Jóhannsson

Magnús Blöndal Jóhannsson (8. syyskuuta 1925 – 1. tammikuuta 2005) oli islantilainen säveltäjä.
Elämä

Magnús aloitti musiikkiopintonsa Reykjavíkissa ja jatkoi niitä vuosina 1947–53 Juilliard School of Musicissa, New Yorkissa. Hän oli yksi ensimmäisinä sarjallista tekniikkaa hyödyntäneistä islantilaissäveltäjistä. Hänen ensimmäinen dodekafoninen teoksensa oli Four Abstractions, jonka hän sävelsi opiskellessaan New Yorkissa. Islannissa Magnús oli vuonna 1959 mukana perustamassa Musica Nova -kokoonpanoa. Samoihin aikoihin hän ryhtyi koettamaan lahjojaan elektronisen musiikin parissa. Hänen ensimmäinen elektroninen työnsä oli Electronic Study, joka kantaesitettiin Musica Novan konsertissa huhtikuussa 1960. Tätä teosta seurasivat Constellations (1961) ja Points (1962). Magnús työskenteli Islannin yleisradiossa, mikä myös edisti hänen työtään elektronisen musiikin säveltäjänä.
Magnús sävelsi myös lauluja sekä elokuva- ja teatterimusiikkia; hän sävelsi musiikin muun muassa Ósvaldur Knudsenin elokuvaan Sveitin milli Sanda.
Vuoden 1970 jälkeen Magnús piti lähes vuosikymmenen taukoa sävellystyöstään. Hän teki paluun uudenlaisella tyylillä, jota on luonnehdittu uusromanttiseksi. Tätä tyyliä edustaviin teoksiin kuuluu Adagio (1980), jonka säveltäjä ensin loi tietokoneeseen kytketylle syntetisaattorille, mutta jonka hän myöhemmin sovitti jousille sekä celestalle ja muille lyömäsoittimille. Teoksesta on olemassa myös urkuversio.
Magnús oli kolmesti naimisissa, ja hän sai kaksi lasta.
Lytton

Lytton voi tarkoittaa seuraavia:
Lytton, Australian Brisbanen kaupunginosa
Lytton, kylä ja kunta Kanadassa Brittiläisessä Kolumbiassa
Lytton, kaupunki Iowassa
Lytton, kunnallishalliton alue Kaliforniassa
Lytton, kunnallishalliton alue Länsi-Virginiassa
Lytton, kunnallishalliton alue Ohiossa
David Lytton, Neil Dovestone, alk. David Lautenberg (1948–2015), brittiläinen kuolleena nummelta löytynyt aluksi tunnistamaton henkilö
Edward Bulwer-Lytton, paroni Lytton (1803–1873), brittiläinen kirjailija ja poliitikko
Judith Blunt-Lytton ((1873–1957), brittiläinen hevostenkasvattaja
Louisa Lytton (s. 1989), brittiläinen näyttelijä
Neville Bulwer-Lytton (1879–1951), Lyttonin 3. jaarli, brittiläinen upseeri, jeu de paumen pelaaja ja taidemaalari
Robert Lytton (1831–1891), Lyttonin 1. jaarli, brittiläinen runoilija ja diplomaatti, Intian varakuningas 1876–1880
Victor Bulwer-Lytton (1876–1947), Lyttonin 2. jaarli, brittiläinen siirtomaahallinnon virkamies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lytton”, voi hakea sivunnimihaulla, laajalla sivunnimihaulla tai tekstihaulla.